158 
ružičasto-žutu. Obične smeđe šare mužjakove jedva su se vidjele. Žabe 
sam bio metnuo u prostran stakleni kovčežić, u kom je bila široka po- 
suda puna vode, a postavio sam ga tako, da je do njega dopiralo sunce. 
Za po sata moglo se već vidjeti, kako se mužjacima vraća modra boja, 
a za jedan sat bio je onaj mužjak, što je još ostao u zagrljaju sasvim 
modar, a ona druga dva pomodrila su tek donekle; kod njih je još izbi- 
jala ona ružičasta boja. 
Modra boja u mužjaka bit će svakako samo svadbeno ruho. Čini 
se, da se ona pokazuje samo uz povoljne uvjete n. pr. kod dovoljne to- 
pline, svjetlosti itd. Lugari i gonići, koji ovom šumom u svako doba go- 
dine prolaze, ne sjećaju se, da su ikada vidjeli ovakovih modrih žaba. 
Prof. Franjo Šmid. 
Iz narodnoga zoološkog muzeja. — 1. Canis aureus, čagalj ili šakal. 
U pošljednje su se doba pojavili opet obilnije, pa je i naš muzej dobio 
na dar nekoliko primjeraka. 
Dobrotom g. opć. tajnika Balde Violića iz Kune dobio je 
naš muzej ženku (9) ubijenu 28. veljače 1902. u prijedjelu ,,Zabrdje“ 
općine Kune sa poluotoka Pelje$ca u Dalmaciji. Uhvatila se u željeza te 
je u tom položaju i nadjevena. — Ove godine dobili smo 2 primjerka od 
g. Hruby-ja sa istog poluotoka i okolice Trpnja (Trappano); jedna 9, 
ubijena je 24. veljače 1902., a druga velika lijepa 9 ubijena je u Osko- 
rušni 27. ožujka 1902. 
2. Carcharias glaucus, kučak modralj. Za naš muzej veoma zaslužni 
g. M. Barač javio je 28. svibnja 1902. iz Rijeke, da su ribari u Bakarcu 
uhvatili primjerak dug 2m 69cm. Ta ženka porodila je 26 mladih. Nasto- 
janje g. Barača, da pribavi muzeju kojeg mladog i glavu majke nije 
uspjelo, jer su se mladi brzo pokvarili, a za samu glavu tražili su ribari 
veliku cijenu od 50 kruna, jer su se nadali toliko dobiti za zube. Majka 
i mladi bili su intenzivne modre boje. 
3. Tursiops tursio, pliskavica velika. Osobito krasan primjerak, dug 
2m 94cm, ulovljen je, kako veli g. Barač u Bakarcu svibnja 29. 1902. Bez 
droba bio je težak nešto više od 300 kg. Ribari iskali su veliku cijenu od 
120 kruna, jer su se nadali toliko dobiti za meso u Mljecima. 
Dr. Aug. Langhoffer. 
{ Petar Baraga. — Petar Baraga, revni i vješti preparator narodnoga 
zoološkog muzeja, umr’o je dne 14. travnja 1902. od otrovanja krvi pri 
godom prepariranja u 56. godini nakon 18godiänjeg službovanja. Zaljubio 
se je bio i zadubio u svoju struku, nadijevao je i skeletirao vješto i lijepo, 
te su mnogi komadi iz njegovih ruku ne samo smješteni u našem mu- 
zeju, već i u rukama mnogih ljubitelja, koji su mu privatno takve po- 
slove povjeravali. Dobar poznavalac osobito naših ptica znao je obilno 
toga iz vlastitog iskustva; šteta je, što nije za vremena svoja opažanja 
objelodanio u korist nauke i hrvatske naše faune. Časna mu uspomena ! 
Dr. Aug. Langhoffer. 
